Deli soltanlygynda iri ýer eýeçilik gatnaşyklaryna syn etsek, bu ýerde edil musulman ýurtlaryndaky ýaly ikta düzgüni saklanypdyr. Salgydy hökümete tabşyryjy iri ýer eýesi salgydyň bir bölegini özünde saklap galyp, onuň ýaragly atly goşuny saklamaly bolupdyr. Soltan buýruk beren badyna urşa girmäge taýýar bolmaly bolupdyr. Uly welaýatlaryň üstünden seredýän harby ýolbaşçylara emirler, mälikler diýip at beripdirler. Ilturmuşyň dolandyran ýyllarynyň ahyrynda 40 golaý mälik bolupdyr. Ilturmuş 2000 harby işçisine ikta ýerlerini paýlap berýär (bir ýa-da ýarym oba möçberinde). Bular iktador atlylardy, olar soltana garaşlydylar. Hususy iri ýer eýeçiligiň ýene-de bir görnüşi halis bolupdyr. Ol ýerlerden haraj salgydy ýygnalypdyr. Ol gazna gidipdir. Olar gös-göni soltana boýun bolupdyrlar. Şeýdip soltan we iktadorlaryň goşuny bolupdyr.